Shavkat Mirziyoevga Temurbeklar maktabiga bolalarni saralash va o`qitish tizimi haqida ma`lumot berildi

Avval xabar qilinganidek, bugun Prezident Shavkat Mirziyoev Toshkent shahridagi bunyodkorlik ishlari bilan tanishmoqda.
Prezident Shavkat Mirziyoev 16 oktyabr kuni Davlat xavfsizlik xizmati akademiyasi va Temurbeklar maktabining qurilish jarayonini ko`zdan kechirdi. Bu haqda Prezident Matbuot xizmati xabar bermoqda.
Maktab uchun o`quv korpusi, yotoqxona, oshxona barpo etilmoqda, akademiyaning mavjud binolari rekonstruksiya qilinmoqda. Majmuada, shuningdek, jismoniy-harbiy mashg`ulotlar maydoni, stadion, avtodrom, plas va boshqa ob`ektlar bo`ladi.
Temurbeklar maktabi tarix fani va xorijiy tillarga ixtisoslashgan bo`lib, unda 200 nafar yosh saboq oladi.
Shu erda mazkur ta`lim maskaniga bolalarni saralash va o`qitish tizimi haqida ma`lumot berildi. Davlatimiz rahbari yosh avlodni vatanparvarlik ruhida tarbiyalash, o`quvchilarga yurtimiz tarixi va o`zbek tilini chuqur o`rgatish, darslarga har bir fan bo`yicha etakchi pedagoglarni jalb etish muhimligini ta`kidladi.